Миллениум көпірі (Лондон)

Миллениум көпірі () немесе Мыңжылдық көпірі — Лондондағы Темза өзені арқылы салынған жаяу жүргінші көпірі. Көпір атауы ағылшын тілінен Мыңжылдық көпірі деп аударылады, өйткені бұл құрылыс үшінші мыңжылдықтың басталуы құрметіне салынған еді; жаңа мыңжылдықты тойлауымен байланысты бұл ғимарат Англия елордасындағы көптеген ауқымды құрылыстардың бірі болып табылады.

Тарихы 
Көпір құрылысы 1998 жылдың аяғында басталды. Негізгі құрылыс жұмыстары 1999 жылдың 28 сәуірінде басталды. Көпірдің құрылысына 18,2 миллион фунт стерлинг жұмсалды. Ашылуы салтанатты түрде 2000 жылдың 10 маусымында өтті. 

Құрылыс жұмыстарын бастау алдында Темза өзенінің екі жағасында да, құрылыс орындарында, археологиялық зерттеулер өткізілді. 

 Көршілес ғимараттар 
Егер Мыңжылдың көпірімен Темза өзенінің солтүстік жағасына өткен жағдайда Әулие Павел соборының күмбезін және оның оңтүстік қасбетін көруге болады. Егер өзеннің оңтүстік жағасына барған жағдайда, алда Темзаның жағасында орналасқан «Тейт Модерн» атты галереясы көрінеді, ал галереяның сол жағында — қайта құру жұмыстарынан өткен Уильям Шекспирдің «Глобус» театры орналасқан.

Санат:Лондон
Санат:Лондон көпірлері